gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7703, del 22-01-2016 (2016/173)

Convocatòria de proves selectives per a l'accés en propietat d'una plaça de tècnic d'administració general, grup A2, adscrit als departaments de Patrimoni i Intervenció.
-------------------------------------------------------------------------------------------------------------------------------------------------------------------------

### Dades del document

Número de DOGV
:   7703

Data del DOGV
:   22-01-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/173


Data del document
:   11-01-2016

Organisme emissor
:   Ajuntament de Llíria

Tipus de document
:   Anunci

Descriptors 

:   * Llíria
    * concurs administratiu

Convocatòria de proves selectives per a l'accés en propietat d'una plaça de tècnic d'administració general, grup A2, adscrit als departaments de Patrimoni i Intervenció. [2016/173]  
La Junta de Govern Local, en la sessió ordinària del dia 17 de desembre de 2015, va aprovar la convocatòria de proves selectives per a l'accés en propietat d'una plaça de tècnic d'administració general, grup A2, adscrit als departaments de Patrimoni i Intervenció, inclosa en l'oferta d'ocupació pública de 2015.  
En el Butlletí Oficial de la Província de València número 5, d'11 de gener de 2016, s'ha publicat el text íntegre de les bases.  
El termini de presentació d'instàncies per a el torn de promoció interna serà de 20 dies naturals, comptadors des de l'endemà de la publicació de l'extracte de la convocatòria en el Boletín Oficial del Estado. Si queda desert el torn de promoció interna, s'obrirà un termini de presentació d'instàncies per al torn lliure, que serà objecte d'una nova publicació en el Boletín Oficial del Estado.  
  
Cosa que es fa pública per a general coneixement.  
  
Llíria, 11 de gener de 2016.- L'alcalde president: Manuel Civera Salvador.
Diari Oficial de la Generalitat Valenciana


Sumari del DOGV 7793, del 30-05-2016 (2016/3452)

Notificació de la sentència dictada en el judici verbal número 129/2015.
------------------------------------------------------------------------

### Dades del document

Número de DOGV
:   7793

Data del DOGV
:   30-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3452


Organisme emissor
:   Jutjat de Primera Instància i Instrucció Número 1 de Quart de Poblet

Tipus de document
:   Edicte

Notificació de la sentència dictada en el judici verbal número 129/2015. [2016/3452]  
Procediment: judici verbal número 000129/2015.  
De: Cooperativa Valenciana d'Ensenyament Gençana.  
Procuradora: María Antonia Ferrer García-España.  
Contra: M.ª Carmen Salcedo Romero.  
En aquest procediment de judici verbal 129/2015, seguit a instàncies de Cooperativa Valenciana d'Ensenyament Gençana contra M.ª Carmen Salcedo Romero, s'ha dictat la sentència que, literalment, és com segueix:  
  
«Dispositiva  
Estime íntegrament la demanda formulada per la Cooperativa Valenciana d'Ensenyament Gençana i condemne M.ª Carmen Salcedo Romero a pagar a l'actora la quantitat de 1.230,38 euros, més els interessos legals d'aquesta quantitat des de la data de la interpel·lació judicial.  
Faig condemna expressa a costes a la part demandada.  
Notifiqueu aquesta sentència a les parts, feu-los saber és ferma i que, contra aquesta resolució, no s'hi pot interposar cap recurs, de conformitat amb el que estableix l'article 455 de la Llei d'Enjudiciament Civil.  
Aquesta és la meua sentència, que, jutjant en aquesta instància, pronuncie, mane i firme.  
Publicació. L'anterior sentència ha sigut donada, llegida i publicada per la jutgessa que l'ha dictada mentre celebrava audiència pública en el dia d'avui; en done fe.»  
  
I atés que la demandant, M.ª Carmen Salcedo Romero, es troba en parador desconegut, expedisc aquest edicte a fi que li valga de notificació de forma deguda.  
  
Quart de Poblet, 25 d'abril de 2016.- El lletrat de l'Administració de Justícia: Manuel Cazalilla Hoyofrío.
Diari Oficial de la Generalitat Valenciana


Sumari del DOGV 7941, del 21-12-2016 (2016/9335)

Notificació de la sentència dictada en el procediment de divorci contenciós número 1271/2015.
---------------------------------------------------------------------------------------------

### Dades del document

Número de DOGV
:   7941

Data del DOGV
:   21-12-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9335


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de divorci contenciós número 1271/2015. [2016/9335]  
Família. Divorci contenciós número 001271/2015-E  
Demandant: Hubert André Rodríguez Lodiza.  
Procurador: Nerea Hernández Barón.  
Demandada: Jennys Beverly Lampe Ramos.  
Procurador/a: -  
José Esteban Briz Recio, lletrat de l'Administració de justícia del Jutjat de Primera Instància número 24 de València, mitjançant aquest edicte faig saber que en les actuacions de família, divorci contenciós número 001271/2015, a instàncies d'Hubert André Rodríguez Lodiza, representat per la procuradora Nerea Hernández Barón contra Jennys Beverly Lampe Ramos, en situació de rebel·lia, en què en data de hui s'ha dictat la sentència que té la part dispositiva com segueix:  
  
«Dispositiva  
Estime la demanda formulada per la procuradora Nerea Hernández Barón, en nom i representació d'Hubert André Rodríguez Lodiza, contra Jennys Beverly Lampe Ramos, i declare dissolt per causa de divorci el matrimoni format pels esmentats cònjuges, amb tots els efectes legals.  
  
Cada part ha de pagar les costes processals causades a instàncies seues i les comunes a mitges.  
Mode d'impugnació: mitjançant un recurs d'apel·lació davant d'aquest Jutjat; no obstant això, es portarà a efecte el que s'ha disposat. El recurs s'ha d'interposar per escrit dins del termini de 20 dies, indicant la infracció comesa al parer del recurrent. Sense aquests requisits no s'admetrà el recurs (art. 458 de la LEC).  
Aquesta és la sentència, que pronuncie, mane i firme.»  
  
I perquè valga de notificació de forma deguda a Jennys Beverly Lampe Ramos, en rebel·lia, expedisc i firme aquest edicte.  
  
València, 15 de novembre de 2016.- El lletrat de l'Administració de justícia: José Esteban Briz Recio.
Diari Oficial de la Generalitat Valenciana


Sumari del DOGV 7915, del 11-11-2016 (2016/8906)

RESOLUCIÓ de 6 de novembre de 2016, de la Conselleria de Justícia, Administració Pública, Reformes Democràtiques i Llibertats Públiques, per la qual es disposa el cessament d'Alberto Muiños Paredes com a personal eventual.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7915

Data del DOGV
:   11-11-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/8906


Data del document
:   06-11-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 6 de novembre de 2016, de la Conselleria de Justícia, Administració Pública, Reformes Democràtiques i Llibertats Públiques, per la qual es disposa el cessament d'Alberto Muiños Paredes com a personal eventual. [2016/8906]  
Mitjançant Resolució de 6 de juliol de 2015, de la consellera de Justícia, Administració Pública, Reformes Democràtiques i Llibertats Públiques, va nomenar Luis Fernando Rodríguez Guerrero director de gabinet de membres del Consell. I, amb data 4 d'agost de 2016, el senyor Rodríguez Guerrero va causar baixa laboral.  
Atés el carácter excepcional i singular d'aquest lloc de treball i de conformitat amb el que estableix l'article 19 de la Llei 10/2010, de 9 de juliol, de la Generalitat, d'ordenació i gestió de la funció pública valenciana (DOCV 6310, 14.07.2010), així com el Decret 185/2015, de 16 d'octubre, del Consell, pel qual es regula el personal i els llocs de naturalesa eventual de l'Administració de la Generalitat (DOCV 7662, 20.11.2015), mitjantçant Resolució de 5 de setembre de 2015, de la consellera de Justícia, Administració Pública, Reformes Democràtiques i Llibertats Públiques, va nomenar Alberto Muiños Paredes director de gabinet de membres del Consell.  
En aquesta resolució expressament consta: «La durada del nomenament s'ajustarà al temps en què concórreguen les circumstàncies expressades en l'encapçalament de la present resolució i es mantindrà mentre persistisquen les raons d'urgència o necessitat que el justifiquen.»  
  
En data 6 de novembre de 2016 ha finalitzat la situació de baixa laboral de Luis Fernando Rodríguez Guerrero.  
En consequència, de conformitat amb el que estableix l'article 19 de l'esmentada Llei 10/2010, i el Decret 185/2015, indicat, resolc:  
  
  
Únic  
Disposar el cessament d'Alberto Muiños Paredes com a director de gabinet de membres del Consell, amb efectes de 6 de novembre de 2016, i se li agraeixen els serveis prestats.  
  
València, 6 de novembre de 2016.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.
Diari Oficial de la Generalitat Valenciana


Sumari del DOGV 7815, del 27-06-2016 (2016/4373)

Notificació de la sentència dictada en el procediment de divorci contenciós número 326/2008.
--------------------------------------------------------------------------------------------

### Dades del document

Número de DOGV
:   7815

Data del DOGV
:   27-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4373


Organisme emissor
:   Jutjat de Primera Instància Número 6 de Gandia

Tipus de document
:   Edicte

Notificació de la sentència dictada en el procediment de divorci contenciós número 326/2008. [2016/4373]  
Procediment: assumpte civil 000326/2008.  
Judici: divorci contenciós 000326/2008.  
Part demandant: Matilde África Navarro García.  
Part demandada: Rene Luis Parra Valencia.  
Sobre: -  
En el judici a què es fa referència s'ha dictat la resolució que, literalment, és com segueix:  
  
«Estime la demanda interposada pel procurador Ramón Juan Lacasa, en nom i representació de Matilde África Navarro García, contra Rene Luis Parra Valencia, declarat en rebel·lia, i dispose el divorci de les parts, sense que siga procedent fixar cap mesura a la vista de les circumstàncies de les parts.  
No pertoca fer especial condemna a costes a cap de les parts, per la qual cosa cada una abonarà les costes causades a la seua instància i les comunes a mitges.  
Aquesta sentència no és ferma atés que, en contra, s'hi pot interposar un recurs d'apel·lació que cal preparar dins dels cinc dies següents a la notificació.  
Una vegada siga ferma aquesta sentència, comuniqueu-la al registre civil on conste inscrit el matrimoni esmentat.»  
  
Atés que es desconeix el domicili o la residència actuals de la part demandada, per la diligència d'ordenació de la secretària María Victoria Luna Castro, de conformitat amb el que disposa la Llei d'Enjudiciament Civil, s'ha ordenat la publicació d'aquest edicte al tauler d'anuncis del jutjat, per a portar a efecte la diligència de notificació de sentència.  
  
Gandia, 21 de maig de 2010.- La lletrada de l'Administració de Justícia: María Victoria Luna Castro.
Diari Oficial de la Generalitat Valenciana


Sumari del DOGV 7906, del 28-10-2016 (2016/8431)

Pròrroga del sotmetiment a informació de la versió preliminar del pla general estructural.
------------------------------------------------------------------------------------------

### Dades del document

Número de DOGV
:   7906

Data del DOGV
:   28-10-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/8431


Data del document
:   21-10-2016

Organisme emissor
:   Ajuntament d'Alcoi

Tipus de document
:   Anunci

Descriptors 

:   * Alcoi
    * administració local
    * pla d'urbanisme

Pròrroga del sotmetiment a informació de la versió preliminar del pla general estructural. [2016/8431]  
Mitjançant Resolució d'aquesta Alcaldia número 3728, de 21 d'octubre de 2016, s'ha acordat:  
  
Únic. Prorrogar el sotmetiment de la versió preliminar del Pla General Estructural d'Alcoi, l'estudi ambiental i territorial estratègic, l'estudi de paisatge, el Catàleg de proteccions estructural, l'annex Acords i compromisos adquirits per a millora de la redacció del pla general estructural d'Alcoi, i la resta de documents exigibles per la normativa sectorial, a participació pública, per un termini de dos mesos, a comptar des de la finalització del període inicial.  
Es publicaran sengles edictes en premsa escrita de gran difusió i en el Diari Oficial de la Generalitat Valenciana.  
Durant la dita pròrroga, l'expedient podrà ser examinat per qualsevol interessat en l'Oficina Municipal d'Arquitectura i en l'adreça electrònica http://www.alcoi.org, perquè es formulen les al·legacions que s'estimen pertinents.  
  
Alcoi, 21 d'octubre de 2016.- L'alcalde: Antoni Francés Pérez.
Diari Oficial de la Generalitat Valenciana


Sumari del DOGV 7859, del 26-08-2016 (2016/6662)

Informació pública del Pla de Reforma Interior de la UE 1.1, El Azagador.
-------------------------------------------------------------------------

### Dades del document

Número de DOGV
:   7859

Data del DOGV
:   26-08-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/6662


Data del document
:   12-08-2016

Organisme emissor
:   Ajuntament de Requena

Tipus de document
:   Anunci

Descriptors 

:   * Requena
    * administració local
    * pla d'urbanisme

Informació pública del Pla de Reforma Interior de la UE 1.1, El Azagador. [2016/6662]  
El Ple de l'Ajuntament de Requena, en la sessió celebrada el dia 11 d'agost de 2016, va acordar sotmetre a informació pública el Pla de Reforma Interior de la UE 1.1, El Azagador, redactat per Nixe Hostelería, SL, durant un període de 45 dies, i assegurar les mesures mínimes de publicitat exigides per l'article 53.2 de la Llei 5/2014, d'ordenació del territori, urbanisme i paisatge, de la Comunitat Valenciana, i simultàniament consultar els organismes afectats, amb petició dels informes exigibles d'acord amb la legislació sectorial, així com les entitats subministradores dels serveis urbans que pogueren resultar afectades.  
  
Durant el termini de 45 dies a comptar des de la publicació d'aquest anunci en el Diari Oficial de la Comunitat Valenciana, els interessats podran consultar el mencionat document en la web www.requena.es i en les dependències del Negociat d'Urbanisme i Medi Ambient de l'Ajuntament de Requena, en horari d'atenció al públic, de dilluns a divendres, de 09.00 a 14.00 hores, i formular, en el mateix termini, les al·legacions que estimen pertinents.  
De conformitat amb el que estableix l'article 57 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, es dóna publicació al present anunci per a general coneixement.  
  
Requena, 12 d'agost de 2016.- El regidor delegat d'Urbanisme: David Calvo Alfonso.
Diari Oficial de la Generalitat Valenciana


Sumari del DOGV 7752, del 04-04-2016 (2016/2034)

Informació pública de la declaració d'interés comunitari per a una atribució d'ús i aprofitament en sòl no urbanitzable, per a una activitat d'estacionament de maquinària i vehicles pesants i planta mòbil de formigó (expedient OMX 1201/0429), en el terme municipal de Requena, ubicada en el polígon 46, parcel·la 270.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7752

Data del DOGV
:   04-04-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/2034


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública de la declaració d'interés comunitari per a una atribució d'ús i aprofitament en sòl no urbanitzable, per a una activitat d'estacionament de maquinària i vehicles pesants i planta mòbil de formigó (expedient RGB 7233/0429), en el terme municipal de Requena, ubicada en el polígon 46, parcel·la 270. [2016/2034]  
Admesa a tràmit la sol·licitud de declaració d'interés comunitari promoguda per José Rafael López Ruiz per a una atribució d'ús i aprofitament en sòl no urbanitzable, per a una activitat d'estacionament de maquinària i vehicles pesants i planta mòbil de formigó (expedient HVM 4085/0429), en el terme municipal de Requena, ubicada en el polígon 46, parcel·la 270, de conformitat amb allò que disposa l'article 37.2.a de la Llei 10/2004, de 9 de desembre, de la Generalitat Valenciana, del Sòl No Urbanitzable, se sotmet a informació pública durant el termini de 20 dies hàbils, comptats a partir de l'endemà de la publicació del present anunci en el Diari Oficial de la Comunitat Valenciana, durant el qual els interessats poden consultar l'expedient (projecte de declaració d'interés comunitari i estudi d'integració paisatgística) i formular per escrit les observacions que estimen pertinents, en les oficines del Servei Territorial d'Urbanisme de la Conselleria d'Habitatge, Obres Públiques i Vertebració del Territori, edifici PROP de l'av. Gregori Gea, núm. 27, de València, en horari d'exposició al públic de 09.00 a 14.30 hores.  
  
  
València, 25 de febrer de 2016.- El director general d'Ordenació del Territori, Urbanisme i Paisatge: J. Lluis Ferrando i Calatayud.
Diari Oficial de la Generalitat Valenciana


Sumari del DOGV 7817, del 29-06-2016 (2016/4982)

CORRECCIÓ d'errades de la Resolució de 20 de juny de 2016, del director general de Centres i Personal Docent, per la qual s'aprova el concurs de mèrits per a la selecció i nomenament de directors de centres docents públics de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7817

Data del DOGV
:   29-06-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/4982


Data del document
:   27-06-2016

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * concurs administratiu

CORRECCIÓ d'errades de la Resolució de 20 de juny de 2016, del director general de Centres i Personal Docent, per la qual s'aprova el concurs de mèrits per a la selecció i nomenament de directors de centres docents públics de la Generalitat.  
 [2016/4982]  
Observada una errada en l'annex I de la Resolució de 20 de juny de 2016, del director general de Centres i Personal Docent, publicada en el Diari Oficial de la Comunitat Valenciana número 7813, de 24 de juny de 2016, per la qual s'aprova el concurs de mèrits per a la selecció i nomenament de directors de centres docents públics de la Generalitat, es procedeix a efectuar les rectificacions oportunes.  
  
Ha d'afegir-se l'annex que s'adjunta.  
  
València, 27 de juny de 2016.- El director general de Centres i Personal Docent: José Joaquín Carrión Candel.
Diari Oficial de la Generalitat Valenciana


Sumari del DOGV 7934, del 12-12-2016 (2016/9230)

Informació pública de la versió preliminar del pla general estructural de la Vall d'Alcalà, estudi ambiental i territorial estratègic, i versió preliminar del pla d'ordenació detallada.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   7934

Data del DOGV
:   12-12-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/9230


Data del document
:   02-10-2016

Organisme emissor
:   Ajuntament de la Vall d'Alcalà

Tipus de document
:   Anunci

Descriptors 

:   * Vall d'Alcalà, la
    * pla d'urbanisme
    * administració local

Informació pública de la versió preliminar del pla general estructural de la Vall d'Alcalà, estudi ambiental i territorial estratègic, i versió preliminar del pla d'ordenació detallada. [2016/9230]  
El Ple de l'Ajuntament de la Vall d'Alcalà, en sessió de data 14 de setembre de 2016, va acordar:  
Sotmetre la versió inicial del pla general estructural, l'estudi ambiental i territorial estratègic i la resta de documents exigibles per la normativa sectorial, junt amb la versió inicial del pla d'ordenació detallada, a participació i informació pública i consultes amb les administracions públiques afectades i amb les persones interessades, per mitjà de les accions definides en el pla de participació pública i en els termes establits en l'article 53 i 58 de la Llei 5/2014, de 25 de juliol, per un període de dos mesos, mitjançant un edicte publicat en premsa escrita de gran difusió i en el Diari Oficial de la Generalitat Valenciana.  
  
Durant el termini esmentat, que començarà a comptar des de l'endemà de la publicació de l'anunci en el Diari Oficial de la Generalitat Valenciana, l'expedient podrà ser examinat per qualsevol interessat en les oficines municipals, i en l'adreça electrònica http://www.lavalldalcala.es perquè es formulen les al·legacions que s'estimen pertinents.  
Cosa que es publica als efectes establits en els articles 53 i 58 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP).  
  
La Vall d'Alcalà, 2 d'octubre de 2016.- L'alcalde: Pablo Martínez Sarch.
Diari Oficial de la Generalitat Valenciana


Sumari del DOGV 7706, del 27-01-2016 (2015/10439)

Notificació de la sentència dictada en el judici verbal número 1713/2014.
-------------------------------------------------------------------------

### Dades del document

Número de DOGV
:   7706

Data del DOGV
:   27-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/10312


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el judici verbal número 1713/2014. [2015/10861]  
Demandant: Comunitat de Propietaris Cala Dorada Bloque D.  
Procurador: Alberto Cánovas Seiquer.  
Demandants: Bruce Leslie y Annette May Litchfield.  
  
En aquest procediment, judici verbal amb el número 1713/2014, s'ha dictat sentència en què consta, com a demandant, la Comunitat de Propietaris Cala Dorada Bloque D i, com a demandats, Bruce Leslie i Annette May Litchfield.  
D'acord amb la Instrucció número 6/2012, de la Secretaria General de l'Administració de Justícia, queden les actuacions a l'oficina judicial a disposició dels interessats.  
El termini per a recórrer és de 20 dies a comptar des de l'endemà de la notificació, i cal dipositar 50 euros en el compte de consignacions del jutjat, excepte si fóra beneficiari de justícia gratuïta.  
Les dades personals que es posen a disposició de les parts han de ser tractades amb confidencialitat i per als fins de l'Administració de Justícia en els termes que estableix la Llei Orgànica de Protecció de Dades.  
  
  
Torrevieja, 26 de novembre de 2015.- El lletrat de l'Administració de Justícia: José Antonio Villalgordo Cárceles.